**Likumprojekta „Par Nolīgumu starp Eiropas Savienību un tās dalībvalstīm, no vienas puses, un Islandi, no otras puses, par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. **Tiesību akta projekta izstrādes nepieciešamība** | | |
| 1. | Pamatojums | Likumprojekts „Par Nolīgumu starp Eiropas Savienību un tās dalībvalstīm, no vienas puses, un Islandi, no otras puses, par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā” (turpmāk – likumprojekts) ir izstrādāts saskaņā ar likuma „Par Latvijas Republikas starptautiskajiem līgumiem” 9.panta 5.punktu.  Eiropas Savienības (turpmāk – ES) Padome (turpmāk – Padome) 2015.gada 26.janvārī pieņēma Padomes lēmumu (ES) Nr.2015/146 par to, lai Eiropas Savienības vārdā parakstītu Nolīgumu starp Eiropas Savienību un tās dalībvalstīm, no vienas puses, un Islandi, no otras puses, par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā (turpmāk – Lēmums par Islandes Nolīguma parakstīšanu).  Padomes lēmums Nr.2015/1340 par to, lai Eiropas Savienības vārdā noslēgtu Nolīgumu starp Eiropas Savienību un tās dalībvalstīm, no vienas puses, un Islandi, no otras puses, par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā (turpmāk – Padomes lēmums Nr.2015/1340) tika pieņemts 2015.gada 13.jūlijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Problēmu, kuras risināšanai nepieciešama projekta izstrāde*  Atbilstoši Apvienoto Nāciju Organizācijas Vispārējai konvencijas par klimata pārmaiņām Kioto protokola (turpmāk – Kioto protokols) 4.panta 1.punkta nosacījumiem, Apvienoto Nāciju Organizācijas Vispārējās konvencijas par klimata pārmaiņām I pielikumam jebkuras Apvienoto Nāciju Organizācijas Vispārējās konvencijas par klimata pārmaiņām līgumslēdzēja puses (turpmāk – Puses) (tostarp arī Eiropas Savienība, tās dalībvalstis un Islande) var vienoties, ka tās kopīgi nodrošinās savu emisiju samazināšanas saistību izpildi.  2013.gada 17.decembrī Padome pilnvaroja Eiropas Komisiju (turpmāk – Komisija) uzsākt sarunas ar Islandi par Nolīgumu starp Eiropas Savienību un tās dalībvalstīm, no vienas puses, un Islandi, no otras puses, attiecībā uz Islandes dalību Kioto protokola otrā saistību perioda Eiropas Savienības un tās dalībvalstu saistību kopīgajā izpildē.  Pēc sarunu noslēguma Komisija 2014.gada 23.maijā iesniedza Padomei šādus priekšlikumus Padomes lēmumiem:   * Priekšlikums Padomes Lēmumam par to, lai Eiropas Savienības vārdā noslēgtu Nolīgumu starp Eiropas Savienību, tās dalībvalstīm un Islandi par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā   COM/2014/0290 final - 2014/0151 (NLCOM(2014)0290);   * Priekšlikums Padomes Lēmumam par to, lai Eiropas Savienības vārdā parakstītu Nolīgumu starp Eiropas Savienību, tās dalībvalstīm un Islandi par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā (COM/2014/0291 final - 2014/0152 (NLE)).   Ar Nolīgumu tiek noteikti konkrēti nosacījumi Islandei tās siltumnīcefekta gāzu (turpmāk – SEG) emisiju no darbībām, kuras nav iekļautas Eiropas Savienības Emisijas kvotu tirdzniecības sistēmā (turpmāk – ne-ETS darbības), samazināšanai:   * Islande apņemas veikt visus vajadzīgos pasākumus, lai nodrošinātu, ka tās kopējās ne-ETS darbību SEG emisijas, uz kurām attiecas Kioto protokols, nepārsniedz tai noteikto daudzumu, kas ir noteikts Nolīguma 1.tabulā; * tiek ietverts Islandei saistošais normatīvais regulējums - tiesību akti (Nolīguma 1.pielikums – Eiropas Parlamenta un Padomes 2013.gada 21.maija Regula 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu (turpmāk – Regula 525/2013) un pašreiz spēkā esošie un turpmākie Eiropas Savienības deleģētie un īstenošanas akti, kas varētu tikt pieņemti, pamatojoties uz Regulu 525/2013). Secīgi ir noteikts, ka šajos tiesību aktos minētās atsauces uz Eiropas Savienības dalībvalstīm tiek saprastas arī kā atsauces uz Islandi, kā arī tiek noteikts, ka, ja ir nepieciešams veikt grozījumus noteiktajos tiesību aktos, tos veic, ievērojot ierasto praksi un apspriežoties ar visu dalībvalstu (arī Islandes) ekspertiem; * tiek ietverts pienākums, Islandei līdz 2015.gada 15.aprīlim iesniedz Apvienoto Nāciju Organizācijas Vispārējās konvencijas par klimata pārmaiņām sekretariātam ziņojumu, lai atvieglotu tai noteiktā daudzuma (*assigned amount* jeb*AA*) aprēķināšanu; * tiek noteikts, ka Nolīgums ir noslēgts uz laiku, līdz beigsies Kioto protokola otrā saistību perioda saistību izpildes papildu periods vai kad būs atrisināti visi jautājumi par saistību periodu vai kopīgās izpildes īstenošanu, kā arī to, ka Nolīgumu nevar izbeigt pirms minētā laika; * tiek noteikts, ka Nolīguma noslēdzošās Puses šo Nolīgumu ratificē saskaņā ar atbilstošajām un saistošajām valsts normatīvo aktu un likumdošanas prasībām. Katra Puse savu ratifikācijas instrumentu deponē Eiropas Savienības Padomes ģenerālsekretariātā vai nu pirms sava Apvienoto Nāciju Organizācijas Vispārējās konvencijas par klimata pārmaiņām Kioto protokola Dohas grozījuma (turpmāk – Dohas grozījums) apstiprināšanas dokumenta deponēšanas vai vienlaikus ar apstiprināšanas dokumenta deponēšanu. * Islande apņemas savu Dohas grozījuma pieņemšanas dokumentu saskaņā ar Kioto protokola 20.panta 4.punktu un 21.panta 7.punktu deponēt Apvienoto Nāciju Organizācijas ģenerālsekretariātā vēlākais dienā, kad Eiropas Savienība vai tās dalībvalstis deponē savu pēdējo pieņemšanas dokumentu, un, deponējot savu Dohas grozījuma pieņemšanas dokumentu, Islande no savas puses Apvienoto Nāciju Organizācijas Vispārējās konvencijas par klimata pārmaiņām sekretariātam paziņo arī kopīgās izpildes noteikumus saskaņā ar Kioto protokola 4. panta 2. punktu   Nolīguma 2.pielikumā ir iekļauts paziņojums par Nolīguma noteikumiem, lai kopīgi izpildītu Eiropas Savienības, tās dalībvalstu un Islandes saistību saskaņā ar Kioto protokola 3.pantu, kur cita starpā ir noteikts, ka:   * Nolīguma dalībnieki saskaņā ar Kioto protokola 4.panta 5. un 6.punktu nodrošinās, ka dalībvalstīs un Islandē kopsumma Kioto protokola A pielikumā uzskaitīto kopējam SEG emisiju apjomam nepārsniedz to kopējo noteikto daudzumu; * katrs dalībnieks var paaugstināt savu mērķi anulējot savas noteiktā daudzuma vienības (*AAU*), emisijas samazināšanas vienības (*ERU*) vai sertificētas emisijas samazināšanas vienības (*CER*); * dalībnieki kopīgi iesniegs informāciju, atbilstoši Lēmuma 1/CMP.8 9. punktam, un kopīgi nāks klajā ar jebkādiem priekšlikumiem saistībā ar Kioto protokola 3.panta 1.b un 1.c apakšpunktu; * dalībnieki turpinās piemērot Kioto protokola 3. panta 3.un 4. punktu un šajā sakarā individuāli pieņemtos lēmumus (attiecas uz zemes izmantošanas, zemes izmantošanas maiņas un mežsaimniecības (turpmāk – *ZIZIMM* darbībām); * dalībnieku kopējās bāzes gada emisijas ir vienādas ar katrai ES dalībvalstij un Islandei attiecīgajos bāzes gados piemērojamo emisiju summu; * ja *ZIZIMM* 1990.gadā jebkurai ES dalībvalstij vai Islandei bija SEG emisijas neto avots (SEG emisijas no šīm darbībām bija lielākas nekā CO2 piesaiste meža apsaimniekošanas darbībās), šis dalībnieks saskaņā ar Kioto protokola 3.panta 7.a apakšpunktu savā bāzes gadā vai periodā iekļauj kopējo SEG emisiju apjomu (atņemot CO2 piesaisti) bāzes gadā vai periodā no *ZIZIMM*, lai būtu iespējams aprēķināt dalībnieku kopējo noteikto daudzumu, kas noteikts saskaņā ar Kioto protokola 3.panta 7.a apakšpunktu, 8.punktu un 8.a apakšpunktu; * saskaņā ar Lēmumu 1/CMP.8 dalībnieka iepriekšējā perioda pārpalikuma rezerves (*PPSR*) kontā esošas vienības drīkst izmantot norakstīšanai papildu periodā, lai izpildītu saistības otrajā saistību periodā, ciktāl attiecīgā dalībnieka emisijas otrajā saistību periodā pārsniedz tā attiecīgo noteikto daudzumu minētajā saistību periodā; * emisiju līmenis ES ir starpība starp dalībnieku kopējo noteikto daudzumu un dalībvalstu un Islandes emisiju līmeņu summu; * dalībvalstu un Islandes attiecīgie emisiju līmeņi saskaņā ar Kioto protokola 4.panta 1.un 5.punktu ir summa, ko veido to attiecīgie daudzumi, kas norādīti Nolīguma 1.tabulā, un jebkādi rezultāti, kurus iegūst, piemērojot Kioto protokola 3.panta 7.a apakšpunkta otro teikumu attiecīgajai dalībvalstij vai Islandei; * Nolīguma dalībnieki atsevišķi ziņo par SEG emisijām un CO2 piesaisti, uz ko attiecas to attiecīgie noteiktie daudzumi.   Lai nodrošinātu, ka Islandei un ES dalībvalstīm piemēro vienādus noteikumus, Islandes emisiju līmenis tika noteikts tādā veidā, kas atbilst gan Kioto protokola B pielikuma trešajā ailē ierakstītajām kvantitatīvajām emisiju samazināšanas saistībām Dohas grozījumiem, gan ES aktiem, kas minēti Nolīguma 1.pielikumā[[1]](#footnote-1), un arī 2009.gada Klimata un enerģētikas pakotnei[[2]](#footnote-2), un principiem un kritērijiem, kas ir minētajos tiesību aktos izvirzīto mērķu pamatā.  Atbilstoši Nolīguma 11.pantam tas stājas spēkā deviņdesmitajā dienā pēc tam, kad Eiropas Savienība un visas tās dalībvalstis, kā arī Islande ir ratificējušas Nolīgumu un ir deponējušas savus ratifikācijas instrumentus.  Atbilstoši aktuālajai informācijai visas Eiropas Savienības dalībvalstis ir parakstījušas Nolīgumu, un 2015.gada 1.aprīlī arī Eiropas Savienība (Padomes ģenerālsekretārs) Pastāvīgo pārstāvju sanāksmē (Coreper I) parakstīja Nolīgumu. Padome formāli to arī ir apstiprinājusi.  ***Spēkā esošais tiesiskais regulējums un tā būtība***  Likuma „Par Latvijas Republikas starptautiskajiem līgumiem” 9. panta 5.punktā noteikts, ka Saeimā ir apstiprināmi arī tādi līgumi, ja ratifikācija tieši paredzēta līguma tekstā (tas noteikts Nolīguma 10.panta 1.punktā).  ***Projekta izdošanas mērķis***  Padome, 2015.gada 26.janvārī apstiprinot Lēmumu par Islandes Nolīguma parakstīšanu un 2015.gada 13.jūlijā stājoties spēkā Padomes lēmumam Nr.2013/1340, panāca vienošanos par Nolīguma noslēgšanu.  **Saskaņā ar Nolīguma 10.panta 1.punktu, katrai Nolīguma Pusei (arī Latvijai) ir jāratificē Nolīgums saskaņā ar Pusei saistošajām valsts normatīvo aktu un likumdošanas prasībām.**  Nolīguma izpilde ir gan ES, gan dalībvalstu kompetencē, tāpēc tas tika parakstīts kā jaukts starptautisks līgums, kas pirms noslēgšanas ES līmenī ir apstiprinām saskaņā ar visu dalībvalstu nacionālajām procedūrām.  Nolīgumā ir arī noteikts, ka katra Puse savu ratifikācijas instrumentu deponē Padomes ģenerālsekretariātā vai nu pirms sava Dohas grozījuma apstiprināšanas dokumenta deponēšanas Apvienoto Nāciju Organizācijas ģenerālsekretariātā, vai vienlaikus ar apstiprināšanas dokumenta deponēšanu. Tāpēc ir plānots, ka likumprojekts tiks virzīts apstiprināšanai Saeimā kopā ar likumprojektu „Par Apvienoto Nāciju Organizācijas Vispārējās konvencijas par klimata pārmaiņām Kioto protokola Dohas grozījumu”.  Likumprojekts ir izstrādāts, lai pieņemtu un apstiprinātu Nolīgumu, kā arī, lai noteiktu, ka Nolīgumā paredzēto saistību izpildi koordinē Vides aizsardzības un reģionālās attīstības ministrija. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tā kā Nolīgums nosaka, ka Islande iekļaujas ES kopējo siltumnīcefekta gāzu emisiju samazināšanas saistību līdz 2020.gadam izpildē, tad šis likumprojekts varētu ietekmēt visu Latvijas sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzēta būtiska likumprojekta ietekme uz uzņēmējdarbības vidi.  Nav paredzēta likumprojekta ietekme uz Latvijas iestāžu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |
| --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. | Saistības pret Eiropas Savienību | 1) Padomes 2015.gada 26.janvāra lēmums (ES) Nr.2015/146 par to, lai Eiropas Savienības vārdā parakstītu Nolīgumu starp Eiropas Savienību un tās dalībvalstīm, no vienas puses, un Islandi, no otras puses, par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā;  2) Padomes 2015.gada 13.jūlija lēmums Nr.2015/1340 par to, lai Eiropas Savienības vārdā noslēgtu Nolīgumu starp Eiropas Savienību un tās dalībvalstīm, no vienas puses, un Islandi, no otras puses, par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā;  3) Nolīgums starp Eiropas Savienību un tās dalībvalstīm, no vienas puses, un Islandi, no otras puses, par Islandes dalību Eiropas Savienības, tās dalībvalstu un Islandes saistību kopīgajā izpildē Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola otrajā saistību periodā noslēgšanu.  Padomes lēmums Nr.205/1340 nosaka nosacījumus, kas attiecas uz Nolīgumu un to, kā Islande izpildīs Kioto protokola Dohas grozījuma kopīgo ratifikāciju un kopīgās saistības. Lēmumā iekļautie nosacījumi attiecas uz dalībvalsti, līdz ar to nav jāpārņem nacionālajā likumdošanā. | | |
| 2. | Citas starptautiskās saistības | Apvienoto Nāciju Organizācijas Vispārējā konvencija par klimata pārmaiņām un tai pievienotā Kioto protokola Dohas grozījums. | | |
| 3. | Cita informācija | Nolīguma projekts atbilst Latvijas Republikas starptautiskajām saistībām un saistībām pret Eiropas Savienību. | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | **Apvienoto Nāciju Organizācijas Vispārējā konvencija par klimata pārmaiņām un tai pievienotā Kioto protokola Dohas grozījums** | |
| A | | | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Kioto protokola Dohas grozījums nosaka kopējo Kioto protokola līgumslēdzēju pušu SEG emisiju samazināšanas saistību izpildi – 20% kopējais Puses SEG emisiju apjoms ir jāsamazina par 20%, salīdzinot ar 1990.gada SEG emisiju apjomu | | | Kioto protokola Dohas grozījumu Eiropas Savienības dalībvalstis saskaņā ar Kioto protokola 4.punktu ir apņēmušās īstenot kopā visās ES 28 dalībvalstīs. Kioto protokola Dohas grozījuma mērķis sakrīt ar ES kopējo SEG emisiju samazināšanas mērķi, kurš tika apstiprināt Eiropadomē 2008.gadā, apstiprinot Klimata un enerģētikas pakotni 2020.gadam.  Kioto protokola Dohas grozījums papildus saistības uzliks minimālā apjomā (galvenokārt noteiks izmainītās ziņošanas un atskaitīšanās prasības), jo noteikto saistību izpildi jau nosaka vairāki ES tiesību akti, kuri ir vai tiek pārņemti nacionālajā likumdošanā. | Saskaņā ar likumprojektu Kioto protokola Dohas grozījuma saistību izpildi koordinē VARAM, tomēr Kioto protokola Dohas grozījuma uzlikto saistību izpildi nodrošina visas ministrijas, bet īpaši VARAM, Ekonomikas ministrijas, Zemkopības ministrijas, Satiksmes ministrija. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | Nav | |
| Cita informācija | | | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta par likumprojekta izstrādi, kad likumprojekts tika ievietots publiskai apspriešanai Vides aizsardzības un reģionālās attīstības ministrijas tīmekļa vietnē 2015.gada 24.aprīlī. |
| 2. | Sabiedrības līdzdalība projekta izstrādē | Likumprojekts publicēts Vides aizsardzības un reģionālās attīstības tīmekļa vietnē. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nolīgums tā izstrādes gaitā ir noteikts kā dokuments tikai „Dienesta vajadzībām” (*LIMITE*), tāpēc sabiedrības līdzdalība tā izstrādes stadijā nebija iespējama. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju kompetenci. |
| 3. | Cita informācija | Nav. |

**Anotācijas III un IV sadaļa, V sadaļas 1.tabula – likumprojekts šo jomu neskar.**

Vides aizsardzības un reģionālās attīstības ministrs Kaspars Gerhards

04.08.2015. 15:00

H. Rimša

67026512, 26380127

Helena.Rimsa@varam.gov.lv

1. Eiropas Parlamenta un Padomes 2013.gada 21.maija regula Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu, izņemot tās 4. pantu, 7. panta 1. punkta f) apakšpunktu, 15.–20. pantu un 22. pantu. 21. panta noteikumus piemēro attiecīgos gadījumos. [↑](#footnote-ref-1)
2. Eiropas Parlamenta un Padomes 2009.gada 23.aprīļa lēmums Nr.406/2009/EK par dalībvalstu pasākumiem siltumnīcas efektu izraisošu gāzu emisiju samazināšanai, lai izpildītu Kopienas saistības siltumnīcas efektu izraisošu gāzu emisiju samazināšanas jomā līdz 2020.gadam

   Eiropas Parlamenta un Padomes 2009.gada 23.aprīļa direktīva Nr.2009/29/EK, ar ko Direktīvu 2003/87/EK groza, lai uzlabotu un paplašinātu Kopienas siltumnīcas efektu izraisošo gāzu emisiju kvotu tirdzniecības sistēmu

   Eiropas Parlamenta un Padomes 2009.gada 23.aprīļa direktīva Nr.2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK

   Eiropas Parlamenta un Padomes 2009.gada 23.aprīļa direktīva Nr.2009/31/EK par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr. 1013/2006 [↑](#footnote-ref-2)